钦定古今图书集成/明伦汇编/家范典/第062卷 > 小学 > 《嘉言》
## 钦定古今图书集成/明伦汇编/家范典/第062卷 > 小学 > 《嘉言》

横渠先生曰：“《斯干》诗言：‘兄及弟矣，式相好矣，无相犹
矣’。言兄弟宜相好，不要相学。犹，似也。人情大抵患在
施之不见报则辍，故恩不能终，不要相学，己施之而
已。”

伊川先生曰：“今人多不知兄弟之爱。且如闾阎小人，
得一食，必先以食父母。夫何故？以父母之口，重于己
之口也。得一衣，必先以衣父母。夫何故？以父母之体
重于己之体也。至于犬马亦然。待父母之犬马，必异
乎己之犬马，独爱父母之子，却轻于己之子。甚者至
若仇敌，举世皆如此，惑之甚矣。”

又曰：“人每以相狎为与，相昵为爱，非恒之道也。兄弟
交友之间，惟敬可以长久。”